钦定古今图书集成/历象汇编/庶征典/第186卷 > 王充论衡 > 《论澧州瑞木乞不宣示外廷札子》
## 钦定古今图书集成/历象汇编/庶征典/第186卷 > 王充论衡 > 《论澧州瑞木乞不宣示外廷札子》

欧阳修

臣：“近闻澧州进柿木成文，有‘太平之道’”四字，其知州
冯载，本是武人，不识事体，便为祥瑞，以媚朝廷。臣谓
前世号称太平者，须是四海晏然，万物得所。方今西
羌叛逆，未平之患在前；北虏骄悖，藏伏之祸在后。一
患未灭，一患已萌。加以西则泸、戎，南则湖、岭，凡与四
裔连接，无一处无事，而又内则百姓困弊，盗贼纵横。
“昨京西、陕西出兵八九千人，捕数百之盗，不能一时
翦灭，只是仅能溃散，然却于别处结集。今张海虽死，
而达州军贼已却百人，又杀使臣，其势不小。兴州又
奏八九十人，州县皇皇，何以存济！以臣视之，乃是四
海骚然，万物失所，实未见太平之象。臣闻天道贵信，
示人不欺，臣不敢远引他事，只以今年内事验之，昨
夏秋之间，太白经天，累月不灭，金木相掩，近在端门，
考于星占，皆是天下大兵将起之象，岂有才出大兵
之象，又出太平之道？是一岁之内，前后顿殊，岂非星
象丽天，异不虚出。凡于戒惧，常合修省，而草木万类，
变化无常，不可信凭，便生懈怠。”臣又思若使木文不
伪，实是天生，则亦有深意。盖其文止曰“太平之道”者，
其意可推也。夫自古帝王致太平，皆自有道，得其道
则太平，夫其道则危乱。臣视方今，但见其失，未见其
得也。愿陛下忧勤万务，举贤纳善，常以近日不生逸
豫，则二三岁间，渐期修理。若以前贼张海等小衰，便
谓后贼不足忧；以近京得雪，便谓天下大丰熟；见北
虏未“来，便谓必无事；见西贼通使，便谓可罢兵；指望
太平，便生安逸，则此瑞乃误事之妖木耳。臣见今年
曾进芝草者，今又进瑞木，窃虑四方相效，争造妖妄。
其所进瑞木，伏乞不宣示臣寮，仍乞速诏天下州军，
告以兴兵累年，四海困弊，方当责己忧劳之际，凡有
奇禽异兽草木之类，不得进献，所以彰示圣德，感励
臣民。取《进止》。”